CELEX: 62012TN0221
Language: et
Date: 2012-05-25 00:00:00
Title: Kohtuasi T-221/12: 25. mail 2012 esitatud hagi — Sunrider versus Siseturu Ühtlustamise Amet — Nannerl (SUN FRESH)

21.7.2012   
            
            
               ET
            
            
               Euroopa Liidu Teataja
            
            
               C 217/26
            
         25. mail 2012 esitatud hagi — Sunrider versus Siseturu Ühtlustamise Amet — Nannerl (SUN FRESH)
   (Kohtuasi T-221/12)
   2012/C 217/56
   Hagiavalduse keel: inglise
   
      Pooled
   
   
      Hageja: The Sunrider Corp. (Ühendriigid) (esindajad: advokaadid N. Dontas ja E. Markakis)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Nannerl GmbH & Co. KG (Anthering bei Salzburg, Austria)
   
      Nõuded
   
   
               —
            
            
               tunnistada kõnesolev hagi vastuvõetavaks;
            
         
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 26. märtsi 2012. aasta otsus asjas R 2401/2010-4;
            
         
               —
            
            
               mõista hageja poolt Üldkohtus käesoleva menetluse käigus kantavad kulud välja Siseturu Ühtlustamise Ametilt ja
            
         
               —
            
            
               mõista hageja poolt neljanda apellatsioonikoja menetluse käigus kantud vältimatud kulud välja Siseturu Ühtlustamise Ametilt.
            
         
      Väited ja peamised argumendid
   
   
      Ühenduse kaubamärgi taotleja: teine menetluspool apellatsioonikojas
   
      Asjaomane ühenduse kaubamärk: sõnamärk SUN FRESH kaupadele klassis 32 — ühenduse kaubamärgi taotlus nr 6171433
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: sõnamärgi SUNNY FRESH ühenduse kaubamärgiregistreering nr 605014 kaupadele klassis 5; mustvalge kujutismärgi SUNRIDER SUNNY FRESH Ühendkuningriigi kaubamärgiregistreering nr 2016689 kaupadele klassis 32; mustvalge kujutismärgi SUNRIDER SUNNY FRESH Iirimaa kaubamärgiregistreering nr 169766 kaupadele klassis 32; sõnamärgi SUNNYFRESH Ungari kaubamärgiregistreering nr 144500 kaupadele klassis 5; mustvalge kujutismärgi SUNRIDER SUNNY FRESH Beneluxi kaubamärgiregistreering nr 574389 kaupadele klassides 5, 29 ja 32.
   
      Vastulausete osakonna otsus: rahuldada vastulause ja lükata ühenduse kaubamärgi registreerimise taotlus tagasi.
   
      Apellatsioonikoja otsus: tühistada vaidlustatud otsus ja lükata vastulause tagasi.
   
      Väited:
   
   
               —
            
            
               nõukogu määruse nr 207/2009 artikli 42 lõigete 2 ja 3 rikkumine
            
         
               —
            
            
               nõukogu määruse nr 207/2009 artikli 75 teise lause ja artikli 76 lõike 1 teise lause rikkumine
            
         
               —
            
            
               nõukogu määruse nr 207/2009 artikli 8 lõike 1 punkti b rikkumine.